推荐文章 粤讲粤白 Ungoo Chan 剧情 史提芬周喺火鸡姐嘅面档叫咗碗嗱喳面之后,开始狂踩。 对白 史提芬周:碱水面冇过冷河①,所以成碗汤有碱水味。鱼蛋亦都冇鱼味,但系你为咗掩饰,专登加啲咖喱汁将佢做成咖喱鱼蛋,但系噉做太天真嘞,因为你煮嘅时间唔够,咖喱味根本只系喺表面,而冇入到里边,掂到汤之后重要冲走埋。好好地一粒咖喱鱼蛋,畀你整到冇鱼味亦都冇咖喱味,失败!萝卜冇拣过啦,太多渣,失败!猪皮又煮得太腍,冇咬口呀,失败!啲猪红松泡泡,一夹就散,失败中嘅失败!最惨系啲大肠,里面都未通干净,重有嚿屎,你有冇搞错呀?(火鸡埋头做嘢) 史提芬周:喂!屎呀喂!……(一连嗌咗三次火鸡先理佢) 火鸡:攞去抆咗佢吖②!(递厕纸畀史提芬周) 史提芬周:唔好咁幽默好!我四围唱你有屎口架! 火鸡:唱乜鬼嘢呀!话明嗱喳面③有两嚿屎有几咁奇呀?廿三文呀! 史提芬周:你畀我呀? 火鸡:嘘! 史提芬周:畀下面啦!话晒都食神呀! 火鸡:食神? 史提芬周:食神! (两人对望良久) 注解 ①将煮过嘅食物用冷水或冰水略冲洗一下,再继续炒煮,令其更爽口。过冷河系一种常见煮食方法,特别适合于煮面。 ②“抆”通常同“屎”搭配,只限用于人身上。戏中火鸡叫史提芬抆条猪肠,系对佢最大嘅讽刺。“屎尿屁”用得适当,都可以搞笑而唔俗。 ③嗱喳面即杂碎面,包括鱼蛋、猪红、猪皮、萝卜和猪大肠等配料,睇上去纳纳集集,显得好“嗱喳(唔干净)”。 Page1